Poročila, 14.10.2004


Naslov: TRGATEV V POSAVJU

Napoved za  voditelja:

V Bizeljsko sremiškem vinorodnem okolišu se je letos trgatev začela prvega oktobra. To je dva tedna kasneje kot ob običajnih letnikih, seveda pa veliko kasneje kot lani, ko se je začela že v avgustu in bila končana do 15. septembra. Hladno vreme ob trgatvi vinogradnikom seveda ni naklonjeno, kljub temu pa si obetajo dober pridelek.

T- "GORAN ROVAN>Sremič, Leskovec
X- $Jože Grajžl


Zaradi toče v nekaterih predelih in bolezni bo ponekod manj grozdja kot običajno, kljub temu pa so v krški vinski kleti s kvaliteto do zdaj prevzetega grozdja zadovoljni.

T- ZDRAVKO MASTNAK
X- enolog Kmečke zadruge Krško

9.43 Ocenjujemo, da je nekje med dobro in prav dobro, kar pomeni, sladkorji so povsem zadovoljivi, kislina pa je seveda nekoliko višja, kar pomeni en sam aromatičen letnik, vendar malo manj bogat na okusu.
Vinogradniki bodo za cvičkove sorte dobili enako plačilo kot lani, to je v povprečju od 115 do 120 tolarjev za kilogram, medtem ko bodo odkupne cene za grozdje na bizeljsko-sremiškem okolišu za petino nižje kot lani.

T- JANEZ ŽIVIČ
X- direktor Kmečke zadruge Krško

2.45 Odločitev za nižje cene na bizeljsko sremiškem okolišu je predvsem iz tega, ker pač ta vina tržimo v drugih vinih, ki so na trgu bistveno nižja cena in zaradi tega se pač prilagajamo glede na rezultat poslovanja.

Seveda so drugje te cene še nižje. Pridelovalci cvička pa zatrjujejo, da bo letošnji pridelek boljši od lanskega, kljub slabemu vremenu in manjšim količinam.

T- JOŽE KUHAR
X- vinogradnik

 5.48
Jest računam, da je letos boljše vino, zato, lani je blo preveč mehko je blo, letos bo pa malo bul, glih za cviček.

